
Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.

Yn ystod y traethawd yma byddaf yn edrych ar Gynllun Datblygu Ysgol (CDY) ac yn adfyfyrio ar sut mae’r ysgol wedi mynd ati i weithredu un agwedd o’r CDY. Byddaf yn defnyddio ffynonellau dilys i gefnogi'r pwyntiau y byddaf yn ei wneud ac yn ysgrifennu yn feirniadol sut y roedden nhw wedi mynd i’r afael gyda’r targed yma. Byddaf yn sôn am sut y dylai'r camau hyn cael ei weithredu yn yr ysgol er mwyn sicrhau ei fod yn llwyddiannus ac yn cael effaith ar yr ysgol a’r disgyblion. Prif ffocws CDY yr ysgol yw datblygu medrau llafar y disgyblion yn y Gymraeg yn dilyn argymhellion y rheoli perfformiad yn syth ar ôl i ysgolion ail agor yn dilyn y cyfnod clo. Mae’r ysgol wedi ei leoli mewn ardal drefol ac yn ysgol sydd yn darparu addysg i blant o 3-18 felly mae yna nifer fawr o dargedau sydd yn amrywio o’r cynradd i’r uwchradd. Mae yna dros 600 o blant yn yr ysgol yn ôl cyfrifiad 2021 ond mae’r ysgol yn tyfu ac yn tyfu gan fod yna bwyslais mawr ar addysg Gymraeg yn yr ardal. Mae 8% o’r disgyblion yn derbyn prydiau ysgol am ddim (PYD) sydd yn isel iawn sydd yn pwysleisio bod yr ardal ddim yn un difreintiedig iawn. (Fy Ysgol Leol, 2018) Mae’r ysgol yn pwysleisio yn fawr ar ddatblygu Cwricwlwm i Gymru yn eu hysgol a dyma ei blaenoriaeth fwyaf fel maent yn nodi ar wefan yr ysgol. (Ysgol X, 2022)
	Diffinnir CDY gan nifer fel ffordd strategol o’r ysgol yn mynd ati i wneud gwelliannau yn yr ysgol (Alexander McLeod Primary School, 2022). Mae cael CDY o fewn yr ysgol yn bwysig iawn gan ei fod yn sicrhau fod yna gynllun er mwyn gweithredu ar adroddiadau Estyn neu reoli perfformiad a bod y problemau dydd i ddydd ddim yn cael effaith ar eich cynlluniau tymor hir. (Pfau, 2002) Mae CDY yr ysgol yn rhywbeth mae’r ysgol eu hunain yn gorfod datblygu “A Policy for School Improvement emphasises that school improvement is first and foremost the responsibility of the school.” ( Department of Education, 2021) Noda Broadhead et al()  bod prifathrawon nawr ar ôl amser ac yn deall sut i ddefnyddio CDY yn dechrau dod yn fwy cyfarwydd gyda’r broses ei bod yn cael effaith cadarnhaol arnynt ar sut i ddefnyddio CDY. Amlinella hyn bwysigrwydd ysgolion yn mynd ati i barhau i ddefnyddio ac i addasu'r CDY yn rheolaidd a newid eu blaenoriaethau yn dibynnu ar adborth a cheir. Mae systemau addysg ar draws y byd yn dibynnu yn fawr ar CDY ysgolion er mwyn gwneud cynnydd mewn byd addysg (Darling-Hammond et al, 2009). Mae Bell(2002) yn cytuno gyda hyn ac yn nodi pa mor bwysig yw bod cynllunio'r CDY ar y cyd a bod bob aelod yn deall y dibenion gan fydd hyn yn gwella'r ymarfer yn yr ysgol yn fawr iawn ac yn sicrhau datblygiad y disgyblion.
Fel rhan o CDY Ysgol X mae yn nodi fel un o’r targedau eu bod nhw am ddatblygu sgiliau llafar y disgyblion gan fod hyn wedi dirywio yn dilyn y cyfnod clo oherwydd roedd y disgyblion yn gweld llai o bobl ac yn treulio amser ar y sgrin. Mae adroddiad gan Jeffreys(2021) yn datgan allan o 58 ysgol a gymerodd rhan yn yr ymchwil roedd 96% ohonynt yn poeni am leferydd ac iaith eu disgyblion. Mae CDY yr ysgol wedi cael ei ddatblygu yn dilyn y rheoli perfformiad a wnaed, mae CDY yna i liwio'r datblygiad a sicrhau bod yr ysgol yn gallu rhoi trywydd i’r ysgol fynd ati i ddatblygu a gwella ei ymarfer. Mae Llywodraeth Cymru (2014) yn nodi taw dylai bob CDY fynd ati i sicrhau bod yr ysgol yn mynd ati i ddatblygu'r blaenoriaethau cenedlaethol sef sgiliau llythrennedd, rhifedd a’r effaith ar dlodi ar gyrhaeddiad addysgol. Mae’r ysgol yn un sy’n darparu addysg Cymraeg i blant o 3-16 ac mi sylweddolon nhw ar y dirywiad mewn sgiliau llafar y plant ond yn enwedig trwy gyfrwng y Gymraeg felly penderfynwyd gwneud hyn yn un o’r blaenoriaethau ar gyfer y flwyddyn ysgol yma a sicrhau bod y plant yn gwneud datblygiad yn ôl y camau cynnydd (Llywodraeth Cymru, 2020a). Roedd yr ysgol wedi sylweddoli yn syth ar hyn ac mae ymchwil gan Charney et al(2021) yn datgan “ Although necessary, these practices may have unintended consequences on children’s language and communication skills during their critical development years.”. Amlinella hyn yr effaith mae cyfnod clo wedi cael ar sgiliau cyfathrebu'r disgyblion a sut mae angen mynd ati i ddatblygu hyn ymhellach a sicrhau bod y disgyblion yn gwneud cynnydd yn y maes yma. Mae Buckley (2003) yn nodi bod sgiliau lleferydd ac iaith yn hanfodol ar gyfer datblygiad a bod y rhain yn sail am eu lles cymdeithasol ac emosiynol y disgyblion. Roedd yr ysgol am sicrhau bod y disgyblion yn medru cyfathrebu gyda’i gilydd ond hefyd gyda’r athrawon er mwyn eu bod nhw yn gallu dweud beth yw eu problemau nhw a sicrhau bod eu lles emosiynol nhw yn dda. Mae Bloom (1988) yn nodi bod cyfathrebu disgyblion yn bwysig a'u bwrpas yn enwedig yng nghyfnodau cynnar yw i ddisgyblion gyfathrebu drwy ddweud beth sydd yn eu poeni neu beth maen nhw eisiau.
Mae’r ysgol wedi sylweddoli sut mae hyder y disgyblion i gyfathrebu yn y dosbarth wedi lleihau ac mae hyn yn rhywbeth mae Thakur et al(2020) yn nodi sut mae'r cyfnodau yna adref wedi lleihau hunan barch y disgyblion a'u bod nhw wedi colli hyder. Mae hyn yn rhywbeth sydd yn amlwg wrth i ddisgyblion gyfathrebu yn enwedig yn y Gymraeg gan fod rhai heb eu defnyddio am fisoedd. Mae’r ysgol am sicrhau bod gweledigaeth y Llywodraeth o gyrraedd miliwn o siaradwyr Cymraeg erbyn 2050 yn cael eu gwireddu ac mae sicrhau'r sgiliau llafar yma yn yr ysgol gynradd yn hanfodol ar gyfer gwneud hynny.(Llywodraeth Cymru, 2017) Yn ogystal â hyn mae Donaldson(2015) yn nodi yn yr adolygiad ar system addysg yng Nghymru y dylai disgyblion erbyn eu bod yn gadael ysgol fod yn effeithiol wrth iddynt gyfathrebu yn y Gymraeg a’r Saesneg. Pwysleisia hyn ar bwysigrwydd yr ysgol wrth iddynt geisio datrys y broblem yma yn eu hysgol a cheisio mynd ati i ddatblygu'r ysgol yn dilyn cwblhau CDY. Mae sicrhau bod medrau llafar y disgyblion yn bwysig ar gyfer nifer wahanol o resymau ac mae angen sicrhau bod y disgyblion yn gallu cyfathrebu yn enwedig nawr er mwyn sicrhau bod y disgyblion yn cyrraedd y 4 diben fel rhan o Gwricwlwm i Gymru (Llywodraeth Cymru, 2020a)
Mae CDY ysgol fel arfer wedi cael ei rhannu mewn i dargedau sydd wedi cael ei flaenoriaethu ac yna o dan rain maent yn nodi pam fod hyn yn darged a sut penderfynwyd ar y targed yma, Roedd yr ysgol wedi cynllunio eu CDY yn dilyn ymweliad gan y sir wrth iddynt aros am eu hymweliad oddi wrth Estyn. Roedd y sir wedi rhoi targedau i’r ysgol ac wedi penderfynu bod angen i’r ysgol ddatblygu mewn rhai ardaloedd ac felly penderfynodd yr ysgol wneud hunan arfarniad a sicrhau eu bod nhw yn gwneud hunan werthusiad ar beth oedd angen iddynt wella arni. Roedd yr hunan werthusiad yn bwysig iawn gan fod yr athrawon i gyd yn gwneud hyn ac yn adnabod beth oedd angen datblygu yn eu dosbarthiadau nhw ac yna roedden nhw yn gallu gweld ar draws yr ysgol beth oedd y problemau mwyaf cyfarwydd er mwyn rhoi hyn fel y flaenoriaeth fwyaf fel rhan o’r CDY. Mae Guskey(2000) yn nodi bod angen i’r hunan werthusiad neu arfarniad cael ei gario allan yn aml er mwyn sicrhau bod y cynnydd yn gallu cael ei dracio ac os nad oes cynnydd yn cael ei wneud y bod yr ysgol yn medru mynd ati i sicrhau bod yna gynllun newydd i sicrhau bod blaenoriaeth yr ysgol yn cael ei wireddu. Mae sicrhau bod y gwerthusiad yma yn cael ei wneud yn effeithiol yn bwysig iawn gan efallai bydd rhai yn anwybyddu problemau yn ei ymarfer nhw. Mae hyn yn rhywbeth sydd efallai yn gadael y dull yma i lawr gan fod yr ysgol efallai ddim yn sicr o sut i gwblhau hunan werthusiad yn gywir. Mae Puma a Raphael (2001)  wedi gwneud ymchwil ac wedi creu pwyntiau i helpu athrawon fynd ati i wneud y gwerthusiadau yma ac maent yn nodi bod hi yn bwysig i athrawon eraill fod yn barod i fod yn gritigol o’i gilydd a sicrhau bod pawb yn derbyn beirniadaeth ac yna yn gweithredu ar hyn.
Yn ogystal â hyn roedd yr ysgol wedi edrych ar ddata'r disgyblion dros y flwyddyn cynt ac maent yn tracio'r data yn gyson trwy roi tasgau craidd i’r disgyblion a lefelu'r disgyblion yn dilyn y tasgau yma. Roedd hyn yn sicrhau bod y data yn gyfredol ac yn syml er mwyn tracio cynnydd bob disgybl a gweld ble roedd angen iddynt weithredu arno. Gweler enghraifft o arfer dda ar dracio gan Estyn (2021) lle wnaeth yr ysgol sylweddoli ar lefelau llythrennedd a rhifedd y disgyblion ac yna wedi gweithredu ar hyn ac yn gallu gweld dros amser sut roedd y disgyblion wedi gwneud cynnydd a bod hyn ddim yn broblem rhagor. Amlinella hyn pa mor effeithiol yw tracio fel dull er mwyn sicrhau bod y CDY yn aros yn gyfredol ac yn medru sicrhau bod y disgyblion yn ganolog i’r pwyntiau gweithredu. Noda Van Houtte (2004) sut mae tracio cynnydd disgyblion yn chwarae rhan fawr yn eu datblygiad a sut mae hyn sydd yn sicrhau ein bod ni yn medru dod i adnabod y plentyn a gallu gweld sut mae'r hyn sydd yn cael ei wneud yn effeithio ar eu cynnydd nhw.
Mae yn bwysig iawn bod y Llywodraethwyr yn ymwybodol o’r CDY gan mewn ambell i achos mae cost yr hyn sydd angen ei wneud yn gallu fod yn broblem ac efallai bydd yr ysgol ddim am ariannu'r prosiect yma. Fel rhan o gynllunio CDY yr ysgol roedd yr ysgol yn gorfod edrych ar beth roedd y targedau ac yna edrych ar y gost o sut y bydden nhw yn mynd ati i ddatrys y targed yma. Mae Fidler (2002) yn datgan bod ysgolion nawr yn blaenoriaethu pa dargedau sydd yn fwyaf effeithiol ar y gost leiaf, neu a yw'r effaith yn gorbwyso'r gost. Mae llenwi mewn CDY a gwneud y camau sydd angen ei wneud cyn cyrraedd cynllunio'r CDY ac mae hyn gost wahanol gan fydd angen treulio amser yn gwneud hyn. Roedd Ysgol X wedi penderfynu y bydden nhw yn darparu diwrnod i rai aelodau o’r uwch dîm allu cyfathrebu gyda’i gilydd a chynllunio'r CDY. Mae gwneud hyn yn gywir yn cymryd amser ac mae yn rhywbeth na ellir ei wneud yn gyflym mae yn broses parhaol ac mae yn ddogfen sydd yn cael ei addasu yn rheolaidd. Noda Janssen et al (2013) bod athrawon yn poeni am yr amser mae yn cymryd i gwblhau'r CDY yn enwedig i wneud yr hunan werthusiad.
Er mwyn cyrraedd y targed yma o fewn y CDY mae’r ysgol wedi bod yn gwneud gweithgareddau gloywi gwych am 15 munud bob dydd. Yn ystod y sesiynau yma mae’r disgyblion yn cylchdroi o amgylch wahanol weithgareddau gydag un ohonynt yn dasg lle maent yn cael cwestiwn ar lafar gyda’r athro yn y dosbarth ac yna yn trafod hyn. Yn ogystal â hyn roedd yr ysgol yn rhoi cyfleoedd o fewn gwersi i ddisgyblion trafod mewn grwpiau neu barau ar lafar ac yna adrodd nôl i’r dosbarth. Roedd hyn yn digwydd o leiaf unwaith bob dydd ac felly roedd y disgyblion yn gyfarwydd gyda’r broses ac mi roedd hyn yn effeithiol iawn gan roedd y disgyblion yn gorfod siarad ar lafar boed yn Gymraeg neu yn Saesneg. Mae sicrhau cyfleoedd i ddisgyblion ymateb ar lafar yn bwysig iawn ac mae'r ffordd mae'r ysgol wedi mynd ati i wneud hyn wedi cael effeithiau cadarnhaol gan fod y plant nawr yn ymateb ar lafar gyda llawer mwy o hyder ond ar y cyfan roedd y mwyafrif o ddisgyblion dal ddim yn ateb gyda safon yn eu hiaith neu roedd disgyblion yn methu siarad am beth oedd yn eu poeni nhw. Mae sicrhau medrau llafar disgyblion yn bwysig ar gyfer eu lles emosiynol fel dwedais yn gynharach yn yr aseiniad, felly mae angen i’r ysgol feddwl am strategaeth sydd yn sicrhau datblygiad llafar y disgyblion er mwyn eu cael nhw i drafod eu materion lles. Ceir enghraifft o arfer dda gan Estyn (2018) sydd yn sôn am sut mae’r ysgol wedi defnyddio sesiynau ELSA, sydd yn sesiwn un am un gyda disgyblion gyda’r sesiynau yn gweithio ar lythrennedd emosiynol y disgyblion a sicrhau eu bod nhw yn medru cyfathrebu am sut maen nhw’n teimlo. Mae Mauthner (1997) yn credu bod annog plant i siarad am weithgareddau sydd yn eu bywyd nhw ac i adael nhw sôn am sut roedden nhw yn teimlo wrth wneud y gweithgareddau yma yn lle eu cwestiynu nhw. Dull efallai dylai'r ysgol geisio ei ddilyn yw cael ddisgyblion i siarad am yr hyn maen nhw yn diddori ynddo. Cefnogir hyn gan arfer dda Estyn(2019) lle'r oedd yr ysgol wedi sylweddoli ar ôl gwneud ymchwil ac yn gweithredu'r ymchwil yn y dosbarth y bod ymglymiad y disgyblion yn cynyddu, pwysleisia hyn pam ddylid rhoi'r cyfle i ddisgyblion wneud gwaith llafar am destunau sydd yn diddori'r disgyblion gan fydd yr ymrwymiad yn cynyddu ac mi ddylai hyn arwain at eu medrau llafar yn cynyddu. Mae ymchwil gan Stitch et al (1996) yn pwysleisio hyn gan roedden nhw yn rhoi'r plentyn yn ganolog i’r profiadau ac yn rhoi nhw mewn rheolaeth o’r sgwrs er mwyn ceisio eu cael nhw i ddatblygu  eu sgiliau cyfathrebu. Mae datblygiadau llafar y disgyblion yn hanfodol bwysig ac mae hyn yn rhywbeth mae’r ysgol wedi bod yn gweithio tuag at ei wella ac mae yna gynnydd wedi cael ei wneud ond ar y cyfan mae angen sicrhau ei fod yn cael ei ddatblygu ymhellach, drwy ymchwil a gwneud sesiynau ELSA ar gyfer y disgyblion sydd methu siarad am ei emosiynau.
Yn ystod yr aseiniad yma rwyf wedi sylweddoli ar bwysigrwydd CDY a’r broses sydd yn digwydd er mwyn cyrraedd y broses cynllunio. Mae gwneud hunan werthusiad yn bwysig iawn a sicrhau bod hyn yn cael ei wneud yn gywir a bod y broses yn cymryd amser ond mae’r buddion ar y diwedd i’r disgyblion a’r ysgol werth yr holl ymdrech. Mae sicrhau bod y data yn cael ei ddadansoddi a bod yr ysgol yn tracio cynnydd y targedau yn aml er mwyn gweld a yw ei chamau gweithredu nhw yn cael effaith ar y targed yma. Mae hyn yn sicr wedi cael effaith ar fy ymarfer proffesiynol gan mi fyddaf yn sicr yn sicrhau fy mod yn hunan werthuso yn aml ac yn gofyn am gyngor wrth eraill ar fy ymarfer er mwyn sicrhau bod yr hyn rwyf yn ei wneud yn cael y canlyniadau gorau posib. Yn ogystal â hyn rwyf wedi sylweddoli ar bwysigrwydd tracio a sut mae hyn yn chwarae rhan fawr mewn cynllunio CDY a sut y bydd tracio cyson yn sicrhau bod unrhyw broblemau yn cael ei weld a bod yna gyfle i ddatblygu cynllun gweithredu, felly byddaf yn sicr yn tracio cynnydd disgyblion ond hefyd fy nghynnydd i fel athro.

